Εμανουέλ Ριβά

Η Εμανουέλ Ριβά (γαλλικά: Emmanuelle Riva, 24 Φεβρουαρίου 1927 - 27 Ιανουαρίου 2017) ήταν Γαλλίδα ηθοποιός. Έγινε γνωστή κυρίως από τους ρόλους της στις ταινίες Χιροσίμα, Αγάπη μου (Hiroshima mon amour, 1959), Ο Εφημέριος (Léon Morin, Prêtre, 1961), Τρία Χρώματα: Η Μπλε Ταινία (Trois Couleurs: Bleu, 1993) και Venus Beaute: Ινστιτούτο Ομορφιάς (Vénus Βeauté (institut), 1999). Το 2012 πρωταγωνίστησε στη δραματική ταινία Αγάπη (Amour). Για την ερμηνεία της έλαβε υποψηφιότητα για Όσκαρ Α' Γυναικείου Ρόλου. Στην ηλικία των 85 ετών έγινε η γηραιότερη ηθοποιός που λαμβάνει υποψηφιότητα για το συγκεκριμένο βραβείο.

 Η Ριβά γεννήθηκε στην πόλη Σενιμενίλ, στα Βοζ της Γαλλίας. Ξεκίνησε την καριέρα της στο Παρίσι αφού πρώτα εργάστηκε ως μοδίστρα. Ένας από τους πιο γνωστούς της ρόλους είναι αυτός στην ταινία Χιροσίμα, Αγάπη μου (Hiroshima mon amour, 1959), για τον οποίο έλαβε υποψηφιότητα για το βραβείο BAFTA A' Γυναικείου Ρόλου. Έχει εμφανιστεί επίσης στις ταινίες Ο Εφημέριος (Léon Morin, Prêtre, 1961), Τα Μάτια του Μίσους (Thérèse Desqueyroux, 1962) για την οποία βραβεύτηκε με το Κύπελλο Βόλπι Καλύτερης Ηθοποιού στο Διεθνές Φεστιβάλ Κινηματογράφου Βενετίας, Thomas l'imposteur (1964), Τρία Χρώματα: Η Μπλε Ταινία (Trois Couleurs: Bleu, 1993) και Venus Beaute: Ινστιτούτο Ομορφιάς (Vénus Βeauté (institut), 1999). Το 2012 πρωταγωνίστησε στο αισθηματικό δράμα Αγάπη (Amour) σε σκηνοθεσία Μίχαελ Χάνεκε. Για την ερμηνεία της έλαβε υποψηφιότητα για Όσκαρ Α' Γυναικείου Ρόλου. Το κατόρθωμα αυτό έκανε τη Ριβά τη γηραιότερη ηθοποιό που λαμβάνει υποψηφιότητα για το συγκεκριμένο βραβείο. Επίσης κέρδισε το BAFTA και το Σεζάρ Α' Γυναικείου Ρόλου για την ίδια ταινία.Η Ριβά ήταν επίσης ποιήτρια. Απεβίωσε στις 27 Ιανουαρίου του 2017 σε ηλικία 89 ετών. 1958: Μεγάλες Οικογένειες (Les Grandes Familles) 1959: Χιροσίμα, Αγάπη μου (Hiroshima mon amour) 1960: Le Huitième Jour 1960: Μια Φωνή από το Παρελθόν (Recours en grâce) 1960: Κοκκότες Πολυτελείας ([Adua et ses compagnes) 1961: Σκλάβοι Χωρίς Αλυσίδες (Κapò) 1961: Ο Εφημέριος (Léon Morin, Prêtre) 1962: Νύχτα και Πειρασμός (Climats) 1962: Τα Μάτια του Μίσους (Thérèse Desqueyroux) 1963: Caterina 1963: Οι Ώρες του Έρωτα (Les Heures de l'amour) 1964: Το Μεγάλο Κόλπο (Le Gros coup) 1964: Le Coup de grâce 1965: Thomas l'imposteur 1966: L'Or et le plomb 1967: Οι Κίνδυνοι του Επαγγέλματος (Les risques du Μétier) 1967: Fruits amers 1970: La Modification 1971: L'Homme de désir 1972: Les Portes de feu 1973: J'irai comme un cheval fou 1974: Ariane 1975: Au long de rivière Fango 1976: Le Diable au cœur 1981: Les Jeux de la comtesse Dolingen de Gratz 1982: Y a-t-il un Français dans la salle? 1982: Τα Μάτια, το Στόμα (Les Yeux, la bouche) 1983: Liberté, la nuit 1983: Un homme à ma taille 1987: Funny Boy 1988: Les Tribulations de Balthasar Kober 1989: La Passion de Bernadette 1991: Pour Sacha 1992: Loin du Brésil 1993: Τρία Χρώματα: Η Μπλε Ταινία (Trois Couleurs: Bleu) 1993: L'Ombre du doute 1997: XXL 1999: Venus Beaute: Ινστιτούτο Ομορφιάς (Vénus Βeauté (institut)) 2001: C'est la vie 2003: Vert paradis 2004: Éros thérapie 2006: Οικογενειακό Άβατο (Mon fils à moi) 2008: Το Ακλόνητο Άλλοθι (Le Grand Alibi) 2008: Un Homme et Son Chien 2009: Je ne dis pas non 2011: Le Skylab 2012: Αγάπη (Amour) Εμανουέλ Ριβά στην IMDb